KLASA: 406-03/23-02/02

URBROJ: 2167-23-01-23-03

Tar, 4. listopada 2023.

Naručitelj OSNOVNA ŠKOLA TAR-VABRIGA iz Tara, Istarska 21, OIB:19604931364, zastupana po ravnateljici Andrei Baksa, sukladno članku 16. Pravilnika o provedbi postupaka jednostavne nabave objavljuje

**POZIV NA DOSTAVU PONUDE**

**u postupku jednostavne nabave za predmet nabave:**

**„****PRIJEVOZ UČENIKA NA RELACIJI ROGOVIĆI-TAR-ROGOVIĆI“**

1. **OPIS PREDMETA NABAVE**

**Predmet nabave**: Predmet nabave je **PRIJEVOZ UČENIKA NA RELACIJI**

**ROGOVIĆI-TAR-ROGOVIĆI** do kraja školske godine 2023./2024. sukladno specifikaciji u troškovniku.

1. **CPV oznaka i naziv**: 60130000-8 – usluge cestovnog putničkog prijevoza za posebne namjene

1. **Količina i specifikacija predmeta nabave:** Prijevoz 14 učenika Škole za 138 dana nastave do kraja šk. godine, dnevna kilometraža 9 km.

**2. PROCIJENJENA VRIJEDNOST NABAVE (bez PDV-a):** 17.802,00EUR

**Osigurana sredstva (sa PDV-om):** 22.252,50 EUR

**Evidencijski broj predmeta nabave iz Plana nabave za 2023.g.:** 11/2023

**Datum objave na web stranici Osnovne škole Tar - Vabriga**: 4.10.2023.

**3. UVJETI NABAVE**

**Način izvršenja**: S ponuditeljem čija ponuda bude odabrana sklopit će se ugovor o prijevozu učenika u skladu s uvjetima iz ovog poziva na dostavu ponuda i odabranom ponudom.

**Rok početka i završetka ugovora:** Odabrani ponuditelj obvezan je započeti s pružanjem usluge odmah po sklapanju ugovora o prijevozu učenika i traje do završetka redovne nastavne godine 2023./2024.

**Rok valjanosti ponude**: 90 dana od dana isteka roka na dostavu ponuda.

**Mjesto izvršenja:** relacija Rogovići (centar) – Tar (parkiralište) – Rogovići (centar)

**Rok, način i uvjeti plaćanja**: Sredstva za prijevoz učenika osiguravaju se u proračunu Istarske županije.

Prijevoznik će za svako obračunsko razdoblje (kalendarski mjesec) ispostavljati e-račun koji obvezno mora sadržavati specifikaciju izvršenih usluga.

Plaćanje vrijednosti izvršenih usluga izvršiti će se na temelju ispostavljenog e- računa u roku od 30 dana od dana izdavanja računa za proteklo obračunsko razdoblje.

Računi se izdaju u elektroničkom obliku sukladno europskoj normi putem informacijskog posrednika i koji su dostavljeni Školi putem centralne platforme zarazmjenu e-Računa koju vodi FINA, zadnjeg dana u mjesecu. Na e- računu se prijevoznik mora pozvati na KLASU i URBROJ iz ugovora.

Traženje plaćanja predujma je isključeno.

**Cijena ponude**: cijena ponude piše se brojkama u apsolutnom iznosu i izračunava se za cjelokupni predmet nabave. Cijena ponude mora biti izražena u eurima. Jedinične cijene iz ponude su nepromjenljive za cijelo vrijeme trajanja ugovora. U cijenu ponude bez PDV-a uračunavaju se svi troškovi i popusti ponuditelja. Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a te cijena ponude s PDV-om.

Ponuditelji su obvezni popuniti Troškovnik.

**Troškovnik** mora biti popunjen na izvornom predlošku bez mijenjanja, ispravljanja i prepisivanja izvornog teksta. Gospodarski subjekt u troškovnik obvezno unosi jedinične cijene u eurima.

Gospodarski subjekt je dužan ispuniti troškovnik u cijelosti. Ukoliko gospodarski subjekt ne ispuni troškovnik u skladu sa zahtjevima iz ovog Poziva ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena.

**Kriterij za odabir ponude**: ekonomski najpovoljnija ponuda. Naručitelj je u ovom postupku nabave odredio **samo** **cijenu kao kriterij** za određivanje ekonomski najpovoljnije ponude. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**4. TEHNIČKA I STRUČNA SPOSOBNOST**

1. Gospodarski subjekt mora dostaviti Izjavu da raspolaže s jednim autobusom raspoloživim u svrhu obavljanja predmeta nabave koji mora imati minimum 14 sjedeća putnička mjesta.

Autobus ne smije biti stariji od 10 godina računajući od dana početka postupka nabave, mora biti klimatiziran te mora ispunjavati posebne uvjete propisane Pravilnikom o uvjetima koje moraju ispunjavati vozila kojima se organizirano prevoze djeca (N.N. br. 100/08, 20/09) odnosno imati potvrdu o ispitivanju vozila koju izdaje ovlaštena stručna organizacija za ispitivanje vozila sukladno članku 33. Pravilnika o uvjetima koje moraju ispunjavati vozila kojima se organizirano prevoze djeca (N.N. br. 100/08, 20/09).

1. Uz izjavu gospodarskog subjekta da raspolaže autobusom u svrhu obavljanja predmeta nabave za autobus je potrebno priložiti slijedeće:

- „Potvrda o ispunjavanju uvjeta za autobuse kojima se prevoze djeca“ izdana temeljem članka 21. stavak 2. Pravilnika o uvjetima koje moraju ispunjavati autobusi kojima se organizirano prevoze djeca (NN 100/08 i 20/09)

- Preslika prometne dozvole vozila i izvod iz licencije za vozilo koji se izdaju temeljem Licencija za obavljanje djelatnosti javnog cestovnog prijevoza putnika u unutarnjem cestovnom prometu, odnosno Licencija za međunarodni prijevoz putnika u cestovnom prometu

-Izjava gospodarskog subjekta da raspolaže s jednom osobom raspoloživom u svrhu obavljanja predmeta nabave koje posjeduju strukovnu sposobnost potrebnu za izvršenje predmeta nabave (stručna sprema u zanimanju vozač i vozačku dozvolu D kategorije).

**5. SASTAVNI DIJELOVI PONUDE**:

Ponuda treba sadržavati:

* Ponudbeni list (ispunjen i potpisan od strane ponuditelja)
* Troškovnik
* Dokaz sposobnosti za obavljanje profesionalne djelatnosti
* Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje.
* Dokaze navedene pod točkom 4. TEHNIČKA I STRUČNA SPOSOBNOST.

**6. NAČIN DOSTAVE PONUDE**

Ponuda se dostavlja na Ponudbenom listu i Troškovniku iz ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Potrebno je dostaviti i sve tražene dokaze. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Rok zaprimanja ponude zaključno do **19.10.2023. do 11,00 sati,** neovisno od načina dostave.

Ponuda se dostavlja u pisanom obliku u zatvorenoj omotnici s nazivom i adresom naručitelja: Osnovna škola Tar Vabriga, Istarska 21, Tar s naznakom: „NE OTVARAJ - Ponuda za prijevoz učenika na relaciji Rogovići-Tar-Rogovići „**.**

**Obavijesti o rezultatima: *Odluku o odabiru ponude ili Odluku o poništenju postupka nabave s preslikom zapisnika o otvaranju, pregledu, ocjeni i rangiranju ponuda Naručitelj je obvezan bez odgode u roku od pet (5) dana, od dana isteka roka za dostavu ponuda, dostaviti istovremeno svakom ponuditelju na način koji omogućuje dokazivanje da je ista zaprimljena od strane ponuditelja (dostavnica, povratnica, izvješće o uspješnom slanju telefaksom, potvrda e-mailom) i objaviti na internetskoj stranici.***